31-07-2025 Ανακοινώσεις - Δελτία Τύπου

Περιφέρεια Βορείου Αιγαίου

Γενική Διεύθυνση Ανάπτυξης

Διεύθυνση Ανάπτυξης Π.Ε. Χίου

Τμήμα Χορήγησης Αδειών Ανάπτυξης Ενέργειας & Φυσικών Πόρων

**Ενημέρωση για απογραφή στο Πληροφοριακό Συστήμα OpenBusiness, ¨Μεταποιητικές και συναφείς δραστηριότητες, Κέντρα Αποθήκευσης & Διανομής¨**

**ΔΕΛΤΙΟ ΤΥΠΟΥ**

 Από τη  **Δευτέρα 3 Φεβρουαρίου 2025**τέθηκε σε παραγωγική λειτουργία το νέο πληροφοριακό σύστημα **OpenBusiness,**το οποίο αντικαθιστά το υφιστάμενο πληροφοριακό σύστημα **NotifyBussiness** και εφεξής  υποστηρίζει ψηφιακά τη διεκπεραίωση των αδειοδοτικών διαδικασιών των οικονομικών δραστηριοτήτων του ν.4442/2016.

Με πρόσφατη νομοθετική ρύθμιση (**Άρθρο 95 του ν.5172/2025 - ΦΕΚ10Α/2025**) προβλέπεται ότι από την έναρξη λειτουργίας του **OpenBusiness**και έως τις 31-12-2025 **\*\***, οι ασκούντες δραστηριότητες που έχουν υπαχθεί στα κεφάλαια του ειδικού μέρους του ν. 4442/2016 καλούνται να:

(α) απογράψουν στην πλατφόρμα τη δραστηριότητά τους καθώς και τα βασικά στοιχεία της. Από την υποχρέωση αυτή απαλλάσσονται όσοι έχουν υποβάλει γνωστοποίηση μέσω του NotifyBusiness.

(β) αναρτούν τα δικαιολογητικά για τη νόμιμη λειτουργία τους στο σύστημα. Οι επιχειρήσεις που έχουν ήδη υποβάλει γνωστοποίηση στο NotifyBusiness επίσης θα πρέπει να αναρτήσουν στο **OpenBusiness**τα δικαιολογητικά τους.

Η υποχρέωση απογραφής ισχύει τόσο για τις δραστηριότητες που λειτουργούν με έγκριση ή γνωστοποίηση σύμφωνα με τονν. 4442/2016, όσο και για τις δραστηριότητες που εξακολουθούν να λειτουργούν με αποδεικτικό αδειοδότησης σύμφωνα με το θεσμικό πλαίσιο που ίσχυε πριν από τον ν. 4442/2016.

**\*\* Μετά την παρέλευση της ανωτέρω προθεσμίας (31-12-2025) για να γίνει απογραφή καταβάλλεται παράβολο διακοσίων (200) ευρώ.**

Στη διαδικτυακή πληροφοριακή πύλη του **OpenBusiness https://openbusiness-portal.mindev.gov.gr/**βρίσκονται διαθέσιμες όλες οι πληροφορίες για το ισχύον θεσμικό πλαίσιο αδειοδότησης και το εγχειρίδιο χρήσης για τους οικονομικούς φορείς.

Για οποιαδήποτε περαιτέρω πληροφορία ή διευκρίνησή μπορείτε να επικοινωνήσετε με το Τμήμα Χορήγησης Αδειών Ανάπτυξης Ενέργειας & Φυσικών Πόρων της Π.Ε. Χίου και συγκεκριμένα στα τηλέφωνα 22713 52319 Αναστασάκη Στέλλα & 22713 52311 Κουμπιά Σωτηρία.